Абдуллоҳ бин Масуъд розияллоҳу анҳу Расулуллоҳ салаллоҳу алайҳи васалламдан ривоят қилади: “ Ким тежамкор бўлса, муҳтож бўлмас”.( Имом Ахмад ривояти)\nҲақиқий асл тадбиркор ким эканлигини куйидаги ояти каримадан билиб оламиз.\nҲа азизлар ҳақиқий Мўмин ҳақиқий тадбиркордир. Чунки у нафақат ўзининг охирати балки, дунёсини ҳам унутмайди. Мазкур амалларни бажариш асносида эса ҳаммага бирдек манфаат келтиради. Аллоҳ берган мол-дунёдан инфоқ эҳсон қилади. Нафақат ўз юртида балки, бутун дунёда бузғунчилик қилмайди ва албатта бузғунчилик қиладиганларга хайрихохлик ҳам қилмайди. Чунки у Мўмин Аллоҳнинг суюкли бандаларидан бўлишни хохлайди. Бошқаларга ҳар тарафлама ёрдам беришни , уларни қўллаб қувватлашни ўзининг мўминлик бурчи деб билади.\nАллоҳ таоло ушбу ояти каримада барча махлуқот мавжудот ва бандаларнинг Яратувчиси эканлигига эътиборимизни қаратмоқчи. Албатта Аллоҳ таоло хохласа барча бандаларини бой бадавлат қилиб қўйиши ҳам мумкин, лекин бандаларини ўзаро меҳр муҳаббат, гўзал муносабат билан яшамоқликларини ирода қилган. Шунинг учун ҳам уларнинг баъзисини ризқини кенг қилиб, баъзисини ризқини эса тор қилиб қўйган. Сўнгра бой бўлганларга муҳтожлар учун доимо ёрдам қўлини чўзиб, уларни моддий тарафдан қўллаб – қувватлаб турмоқликка буюрган. Токи бойлар билан муҳтож бўлганлар ўртасида ўзаро самимий алоқалар боғлансин. Бойлар Аллоҳнинг йўлида эҳсон қилишни ўрганиб, саҳоват кўрсатишни ҳаёт тарзига айлантирсинлар. Қолаверса мазкур қилаётган эҳсонларини зинҳор миннат ёки тана қилмасинларки, унинг манашундай бой бадавлат бўлиши Аллоҳнинг хохишидир. Мазкур ҳолат билан фахрланиб кибр ҳаво қилмасинки, Аллоҳ хохласа ҳозирги ҳолатни мутлақо аксини ҳам қилиб қўйиши мумкин. «Албатта, Раббим бандаларидан Ўзи хоҳлаганига ризқни кенг қилур ва (Ўзи хоҳлаганига ризқни) танг қилур”. Демак бир кишининг бой ёки камбағал бўлиши Аллоҳнинг иродасига боғлиқ экан, ҳеч кимни ўз ҳолатидан мағрурланиб кибрга кетиши, ёки аксинча камбағаллигидан норози бўлиб шикоят қилишига ҳаққи йўқ.\n“Бирор нарсани (муҳтожларга холис) эҳсон қилсангиз, бас, (Аллоҳ) унинг ўрнини тўлдирур.”\nРасулуллоҳ салаллоҳу алайҳи васалламга бир қўй ҳадия қилинди. Оиша онамиз розияллоҳу анҳо уни садақа қилиб юбордида Расулуллоҳ салаллоҳу алайҳи васаллам учун у қўйнинг бир қўлини олиб қолдилар. Чунки Оиша онамиз розияллоҳу анҳо Расулуллоҳ салаллоҳу алайҳи васаллам айнан қўйнинг қўлини яхши кўришларини билар эди. Расулуллоҳ салаллоҳу алайҳи васаллам қайтиб келдиларда: “ эй Оиша! Қўйни нима қилдинг? Деб сўрадилар. “ Қўлидан бошқа ҳаммасини садақа қилиб юбордим”, деди. Расулуллоҳ салаллоҳу алайҳи васаллам: “ Балки қўлидан бошқа ҳаммаси қолибди”, дедилар.\nДругие материалы в этой категории: « Нафсига қул бўлганлар...\t7 саволга 7 жавоб: Фол ва жинлар хусусида »


Андижон вилояти ҳокими: «Халқимиз бугунги кунидан миннатдор бўлмоғи керак» - Халқ сўзи\nАндижон вилояти ҳокими: «Халқимиз бугунги кунидан миннатдор бўлмоғи керак»\n09:19 27 Август 2020 Жамият\nДавр шиддат билан ўзгариб бормоқда. Кечаги Ўзбекистонни янги Ўзбекистон билан қиёслаб бўлмайди. Ҳар соҳада истиқболли босқичга қадам қўймоқ бугунги куннинг энг муҳим вазифасига айланди. Зеро, амалга оширилаётган хайрли ишлар замирида халқимиз турмуш тарзини яхшилаш, мамлакатимиз иқтисодиётини юксалтириш мақсади мужассам. Бу каби кенг қамровли ишлар табиийки, маҳаллий ҳокимлик вакиллари зиммасига ҳам улкан вазифаларни юклаш билан бир қаторда масъулиятни ҳам талаб этади. Сўнгги йилларда амалга оширилаётган кенг кўламдаги ислоҳотлар натижасида маҳаллий ижро ҳокимияти органлари фаолияти тубдан ўзгармоқда, ҳар бир раҳбар ва ходимнинг масъулияти сезиларли даражада ортмоқда, барча соҳаларда тизимли ишлар йўлга қўйилмоқда. Очиқлик, халқ билан доимий мулоқотлар, тадбиркорларнинг қонуний манфаатларини ҳимоя қилиш устуворлиги каби масалалар кунлик фаолиятнинг таркибий қисмига айланди. Бу эса, ҳудудларда ижтимоий вазиятнинг барқарорлигини таъминлашга, иқтисодий тараққиётга эришишга хизмат қилмоқда. Андижон вилояти ҳокими Шуҳрат Абдураҳмонов билан суҳбатимиз шу мавзуда бўлди.\n— Тан олиш керак, бугун бутун дунёда ҳукм сураётган пандемия шароитида иқтисодиётни юксалтириш, ижтимоий аҳволни яхшилаш, энг муҳими, вазиятни бир маромда ушлаб туришнинг ўзи бўлмайди. Шундай бўлишига қарамай, вилоятда ижобий натижалар бор...\n— Биз айни пайтда ўз олдимизга муҳтарам юртбошимиз таъкидлаганларидек, одамлар эртага эмас, олис келажакда эмас, бугун яхши яшаши кераклиги тамойилини биринчи ўринга қўйганмиз. Бугун халқимизнинг тафаккури ҳам, дунёқараши ҳам, талаб ва эҳтиёжлари ҳам бутунлай ўзгарган. Одамларимиз сиёсий жараёнлар, иқтисодий-ижтимоий ислоҳотлар шиддатида анча тобланган, улар ҳар қачонгидан кўра сиёсий, ҳуқуқий жиҳатдан фаол, ўз фикрини бемалол очиқ айтиб, керак бўлса раҳбарларга, депутатларимизга ҳам баҳо берадиган, оммавий ахборот воситалари, ижтимоий тармоқларда бугунги куннинг энг долзарб муаммолари ечимини топиш масаласини кўтарадиган даражага етган. Бу, албатта энди одамларни шунчаки қуруқ ваъдалар билан алдаб бўлмаслигини, уларга амалий ишларимизни кўрсатиш вақти келганлигини англатиб, олдимизга катта масъулият ва вазифаларни қўяди. Оддий мисол, депутатлик фаолиятини олиб кўрайлик. Олдинги депутатлар билан бугунги кун депутатларининг ўртасида ер билан осмонча фарқ бор. Халқ ўзлари сайлаган вакиллар айни пайтда мавжуд вазиятни танқидий таҳлил қилган ҳолда, муаммолар ечими бўйича ўз фикрлари ва таклифларини дадил билдиришмоқда. Ҳудудларнинг муаммолари билан боғлиқ масалалар юзасидан асослантирилган тушунтириш бериш талаби билан юбориладиган депутатлик сўровлари сони ошганлиги, хусусан, ўтган давр мобайнида биргина Андижон вилоятининг ўзида 198 та депутатлик сўровлари киритилиб (164 таси ҳал этилган 34 таси назоратга олинган), уларда муҳим ташаббуслар илгари сурилганлиги, улар кўплаб долзарб масалалар ечимига хизмат қилганини таъкидлаш лозим, деб ҳисоблайман.\nЛекин, тан олиш керак, хайрли амалларни бажариш бугунги вазиятда осон бўлмаяпти. Коронавирус карантинидан босқичма-босқич чиқиш жараёнида, вилоят иқтисодиётини тўлиқ юргазиб юбориш, аҳоли бандлиги ва даромадини таъминлаш, эҳтиёжмандларга ёрдам бериш ва камбағалликни қисқартириш бўйича янгича ёндашувларни талаб этмоқда. Бу вируснинг давосини топиш учун ҳали кўп вақт кераклигини тушунган ҳолда, пандемия шароитида яшаш ва ишлашни ўрганмоқдамиз.\n— Давлатимиз раҳбари шу йилнинг 21-22 май кунлари Андижон вилоятига ташрифи давомида бу борада амалга оширилиши лозим бўлган вазифалар юзасидан кўрсатмалар берди. Унинг ижроси ҳақида тўхталсангиз.\n— Давлатимиз раҳбари ҳар гал Андижон вилоятига ташрифи давомида аҳолининг ижтимоий ҳолатини яхшилашга эътибор қаратади. Бу йилги ташриф ҳам вилоятимиз аҳли учун барокатли бўлди, десам янглишмайман. Боиси, ташриф якунига доир 154 банддан иборат йиғилиш баёнида 257 та топшириқлар юклатилди. Унда кўзда тутилган амалий ишлар учун 7,5 трлн. сўм, ижтимоий соҳа объектлари ҳамда коммуникация тармоқлари учун 532 млрд. сўм маблағ йўналтирилиши вилоятимиз ижтимоий-иқтисодий салоҳиятини оширишга хизмат қилади.\nБугунги кунда республикамиздаги энг муҳим масалалардан бири аҳолининг эҳтиёжманд қатламини камбағаллик тоифасидан чиқариб, уларни доимий даромад манбаига эга қилишдир. Вилоятда ҳам 882 та маҳаллалардаги ижтимоий ҳимояга муҳтож, ногиронлиги бўлган, якка ёлғиз, карантин даврида даромад манбаидан маҳрум бўлган\n40 минг 725 та оилаларда истиқомат қилувчи 158 минг 126 нафар фуқаролар рўйхати қайд этилган. Айни пайтга қадар уларнинг 29,5 минг нафарининг бандлиги таъминланди. Жорий йилнинг 9 ойи давомида жами иш билан таъминланганлар 36 минг 806 нафарга етказилади. 4-чорак давомида «темир дафтар»га қайд этилган оилаларнинг ҳар бирида 1 нафардан аҳоли иш билан таъминланади.\nМуҳтарам Президентимиз вилоятга ташрифи давомида камбағалликдан чиқариш бўйича аҳоли хонадонларига 70 минг бош қуён, 20 минг бош эчки ва 5 млн. бош парранда тарқатиш бўйича аниқ вазифалар белгилаб берган эди. Бунинг учун, жойларда ташаббускорлар томонидан жами 94 та кластерлар ташкил этилди. Бу халқимизга жуда манзур бўлмоқда. Боиси, ушбу тизимнинг афзаллик жиҳатлари кўп. Масалан, товуқ йўналишини олайлик. Бунда хонадонларга парранда етказиб берувчи тадбиркор аниқ, парвариш қилувчи аниқ, боқувчи учун талаб этиладиган озуқа етказиб берувчи ҳам аниқ, энг асосийси етиштирилган маҳсулотни сотиб олувчи ҳам аниқ! Аҳоли 1 ой давомида кластер томонидан етказиб берилган емини бериб турса бўлди. Энди унинг оила учун фойдасини ҳисоблаб кўрайлик.\nБитта хонадонга 200 бош парранда етказиб берилмоқда. Уларнинг ҳар бири 11 минг сўмдан бўлганда, жами 2 млн. 200 минг сўмни ташкил этади. Бир бош парранда бир ой парваришланганда 2-2,5 кг.га етади. Бу дегани битта хонадон бир ойда 500 кг. гўшт етказиб беради, дегани. Етиштирилган парранда гўштини кластер корхонаси томонидан 17 минг сўмдан сотиб олинганда жами 8,5 млн. сўм бўлади. Қилинган харажатлар 7 млн. 100 минг сўмдан иборат эканлигини инобатга олсак, соф фойда 1 млн. 400 минг сўмни ташкил этяпти. Умуман олганда, битта хонадонга 200 бош парранда, 10 бош куён ва 2 бош эчки берилса, бир ойда ўртача 3 млн. 400 минг сўм соф фойда олади. Бугунги шароитда бу яхши даромад, деб биламан.\n— Энг муҳими, олиб борилаётган бу каби хайри ишлардан халқимиз миннатдор эканлигига гувоҳ бўляпмиз. Шу ўринда ҳудудларни ижтимоий-иқтисодий ривожлантириш дастури ҳақида ҳам фикрингиз билан ўртоқлашсангиз.\n— Бу борадаги ҳаракатлар вилоятимиз тараққиётининг асосий бўғинини ташкил этади. Шу боис соҳага оид ҳаракатларимиз кундан-кунга шаклланиб бормоқда. Жумладан, 2020 йилнинг ўзида 7 трлн. сўмлик, 774 та лойиҳалар амалга оширилиши ҳисобига 42 мингта янги иш ўринлари яратилиши кўзда тутилган. Бугунгача 1,2 трлн. сўм қийматдаги 254 та лойиҳа ишга туширилиб, 9 минг 531 нафар янги иш ўринлари яратилди.\nЙил якунига қадар истиқболли лойиҳаларни ҳаётга татбиқ этиш орқали 4,1 трлн. сўмлик ишлаб чиқариш қувватлари яратилади, 120 млн. долл. экспорт қилиш имконияти, 420 млрд. сўмлик бюджетга соф тушумлар заҳираси ва 35 хил турдаги янги маҳсулотлар ишлаб чиқарилиши йўлга қўйилиб, 64,8 млн. доллар импорт ўрнини босувчи маҳсулотлар ишлаб чиқарилиши йўлга қўйилади. Келгуси 2021 йилга лойиҳалар қийматини 2020 йилга нисбатан қарийб 2 баробарга ошириш мақсадида ҳозирга қадар 13,6 трлн. сўмлик 167 та лойиҳалар шакллантирилди.\n— Бу каби лойиҳаларни амалга оширишда хорижий инвестицияларни ўзлаштиришнинг ҳам аҳамияти катта бўлса керак?\n— Албатта! Шунинг учун масаланинг бу жиҳатига ҳам алоҳида эътибор қаратяпмиз. Жумладан, жорий йилда умумий қиймати 410,7 млн. долларлик 41 та лойиҳани амалга ошириш режалаштирилган. Жорий йилнинг 5 ойида тўғридан-тўғри хорижий инвестицияларни ўзлаштириш бўйича 65,7 млн. доллар прогноз белгиланган бўлиб, амалда 77,9 млн. долларни ташкил этди. Умуман олганда, йил давомида 310 млн. доллар қийматидаги хорижий инвестицияни ўзлаштириш юзасидан тегишли ишлар олиб борилмоқда. Бунинг натижасида Балиқчи туманидаги «Скортон текстиль» МЧЖда 6 минг тонна калава ип ишлаб чиқариш йўлга қўйилиб, 100 нафар янги иш ўринлари яратилади. Андижон шаҳридаги «Ураланд» МЧЖ томонидан 8 млн. доллар миқдорида тўғридан-тўғри инвестициялар ўзлаштирилиши ҳисобига йилига 450 минг метр нефть қудуқлари учун қувурлар ишлаб чиқариш йўлга қўйилади. Бу эса 250 нафар фуқарони иш билан таъминлаш имконини беради. Истиқболи лойиҳалар Булоқбоши туманидаги «Нектар Агро» МЧЖ томонидан 3,5 млн. доллар миқдорида тўғридан-тўғри инвестициялар ўзлаштирилиши ҳисобига йилига 600 тонна помидор ва бодринг маҳсулотлари етиштиришни йўлга қўйиб, 25 нафар янги иш ўринлари яратилишига замин яратади. Бу каби мисолларни яна кўплаб келтириш мумкин.\n— Ҳудудлардаги иқтисодий тараққиёт табиийки, энг аввало, халқимиз ижтимоий турмушини шакллантиришга хизмат қилади. Шу билан билан бирга бу борада хизмат ва сервиз соҳасининг тараққиёти ҳам муҳим аҳамият касб этади.\n— Албатта! Бу борада давлатимиз раҳбарининг алоҳида топшириқлари ҳам бор. Унга кўра вилоятдаги мавжуд 882 та маҳаллада хатлов ўтказдик. Натижада 41 та йўналишда 4 минг 885 та субъектларни ташкил этиш зарурияти мавжудлиги аниқланди. Бу борада 435 млрд. 356 млн. сўм қийматидаги 1 минг 896 та янги лойиҳалар танлаб олинди. Уларнинг ижросини таъминлаш доирасида 10 минг 525 та янги иш ўринлари яратилади. Бугунги кунда вилоятда 45 та йўналишда 17 минг 804 та хизмат кўрсатиш шохобчаси мавжуд эканлигини инобатга олсак, бу борадаги ишлар кўлами нечоғли кенг тус олишини тасаввур қилиш қийин эмас.\n— Суҳбатимиздан кўриниб турибдики, вилоятда амалга оширилаётган ижобий ишлар сарҳисоби ҳақида ҳали кўп фикрлашиш мумкин. Энг муҳими, бу хайрли ишлар замирида халқимиз манфаати мужассам. Шундай экан, эзгу мақсадлардан таркиб топган хайрли ишлар натижаси халқимиз миннатдорлигига сабаб бўлишига тилакдошмиз! Суҳбатингиз учун ташаккур!\nСаминжон ҲУСАНОВ суҳбатлашди.


20:26 19.09.2019 (Янгиланган 20:28 19.09.2019)\nТОШКЕНТ, 19 сен – Sputnik. Шавкат Мирзиёев сув ресурсларини бошқариш тизимини ислоҳ қилиш ва сувдан фойдаланиш самарадорлигини ошириш масалалари бўйича йиғилиш ўтказди.\nДавлат раҳбари матбуот хизмати хабарига кўра, йиғилишда суғоришдаги йўқотишларни қисқартириш, ажратилаётган бюджет маблағларидан самарали фойдаланиш масалалари муҳокама қилинди.\n“Сув хўжалиги вазирлигига Жанубий Кореянинг 7 миллион долларлик гранти ҳисобидан 61 та сув хўжалиги объектида сув сарфини онлайн кузатиш имконини берувчи “Ақлли сув” тизимини жорий этиш вазифаси юклатилди”, - дейилади хабарда.\nКелгуси йили 120 та ва 2023 йилгача 300 та объектда ушбу тизим татбиқ этилади.\n2020 йилда 22 та тумандаги 50 та объектни давлат-хусусий шериклик асосида хусусий секторга бериш зарурлиги таъкидланди.


Хитойлик миллиардер хасисликда айбланди\n18:48 / 17.08.2015\nХитойнинг энг бой ва таниқли тадбиркорларидан бири Жек Ма интернетда танқид остига олинди. Бизнесмен Тяньцзин шаҳридаги ҳалокат қурбонларига пул ўтказмаганликда айбланмоқда. South China Morning Post нашрининг ёзишича, интернет фойдаланувчилари компанияни бойкот қилишлари мумкинлигини айтишган.\n“Пул эҳсон қилмасанг, мен Taobao’да харид қилишни тўхтатаман”, – деб ёзди фойдаланувчилардан бири. “Сен Гонгконгдаги виллангга 1 млрд юандан ортиқ пул ишлатиб юбординг, Тяньцзин қурбонларига бир неча млн эҳсон қилсанг нима бўлади?”, – деди бошқа фойдаланувчи.\nТяньцзиндаги омборхоналарда содир бўлган портлашлар қурбонлари сони 114 кишига етди, 95 киши дом-дараксиз кетган деб ҳисобланмоқда. 722 киши турли даражадаги тан жароҳатлари олган.


Семизлик диагнозы бар наўқасларда коронавирус не ушын аўыр өтеди? » Informaсiyalɩq portal\nТоқымалар ҳәм органларда артықша май болыўы семизлик делинеди. Бул дәрт ден саўлықты сақлаў тараўындағы ең үлкен машқалалардан бири болып, сол себепли жүзеге келген кеселликлерден ҳәр жылы шама менен 2,5 миллион адам ерте қайтыс болады. Коронавирусқа қарсы гүресиў штабы ағзасы Барно Абдусаматова бул ҳаққындағы сораўға жуўап берди.\n«Семизлик нәтийжесинде бир қанша кеселликлер келип шығады: қантлы диабеттиң 2-түри, рак, аўыр жүрек қан тамыр жетиспеўшилиги, тамырлардың варикоз кеңейиўи, қоспа кеселликлер ҳәм басқалар. Усы дәўирде организмде элемент алмасыўы бузылады. Семизлик диагнозы бар наўқаслар коронавирусқа шатылса, олардың созылмалы кеселликлери де күшейеди ҳәм организмниң гүресиў қәбилети түседи. Олар бундай дәўирде барлық инфекцияларды жуқтырыўға мейил болып қалады. Соның ушын бундай наўқасларда кеселлик көбинесе аўыр өтеди», - деди штаб ағзасы.\n18-10-2020, 15:58 |\nҚәниге: күн даўамында қолғап тағыў усыныс етилмейди\nТонзиллит те созылмалы кеселлик пе?\nКоронавирусқа қарсы Россия вакцинасын Өзбекстандағы наўқасларға қолланыўға еле


Сингапурда янги туғилган чақалоқларда COVID-19’га қарши антитана аниқланди » Sangzor.uz - Инновацион ахборот портали\nSangzor.uz » Тиббиёт » Сингапурда янги туғилган чақалоқларда COVID-19’га қарши антитана аниқланди\nСингапурда янги туғилган чақалоқларда COVID-19’га қарши антитана аниқланди\nҲомиладорлик пайтида COVID-19’га чалинган аёлларда касаллик бошқалардаги ўртача кўрсаткичдан оғирроқ ўтмайди, уларнинг фарзандлари эса коронавирусга қарши антитана билан туғилади. Бу ҳақда Сингапурда ўтказилган тадқиқот натижаси гувоҳлик бермоқда, деб ёзади «Интерфакс» Guardian’га таяниб.\nНоябрь ойида Сингапурда SARS-CoV-2 коронавирусига қарши антитанага эга чақалоқ туғилгани ҳақида хабар берилган эди. Чақалоқ касалликка чалинмаганди. Ушбу антитана унда қанча муддат сақланиб туриши ва у чақалоқни инфекциядан етарлича ҳимоя даражаси билан таъминлай олиш-олмаслиги ҳозирча номаълум.\nТадқиқот 16 нафар аёлда ўтказилган. Ҳозирча ҳеч бир ҳолатда вирус онадан болага ўтмаган. Аксарият оналар касалликни енгил ўтказган. Ёши катта ва ортиқча вазнга эга аёллардагина касаллик оғир ўтиши ҳолати кузатилган. Аёлларнинг барчаси соғайган.\nТадқиқот натижалари нашр этилишига яқин унда иштирок этган аёлларнинг беш нафари ўғил фарзанд дунёга келтирган, чақалоқларнинг барчасида антитана бўлган. Аёлларнинг икки нафари боласидан айрилган. Тадқиқотчилар бу касалликдан кейинги асоратларнинг оқибати эканлигини истисно этмаган.